recursal/SuperWikiNEXT-32B huggingface dataset:
| اصطلاح | term |
| --- | --- |
| مرکزی حد مسلئہ اثباتی | Central limit theorem |

فرضی سرخ لکیر کو "دائیں سے بائیں" عبور کرنے والے ہوا کے سالمات اور "بائیں سے دائیں" عبور کرنے والے سالمات کی تعداد کا فرق، (کسی مقررہ دورانیہ میں) ایک تصادفی متغیر ہے، جس کی توزیع مسئلہ اثباتی کی رو سے "معمول توزیع" ہو گی۔
احتمال نظریہ میں یہ مسئلہ اثباتی بنیادی اہمیت رکھتا ہے۔ اس کا بیان ہے کہ بہت سے آزاد تصادفی متغیروں کی جمع سے بننے والے تصادفی متغیر کی توزیع تقریباً معمول توزیع ہو گی۔ اس خاصیت کی وجہ سے قدرت کے بہت سے مظہر جو بہت سے آزاد سازندہ کی تفاعل سے وجود میں آتے ہیں، معمول توزیع کے حامل ہوتے ہیں۔ تصویر میں ہوا کے سالمات دکھائے گئے ہیں جو حرارت کی وجہ سے بے ڈھنگی اطراف میں سفر کرتے ہیں، ایک دوسرے سے یا دیواروں سے ٹکرا کر سمت تبدیل کرتے رہتے ہیں۔ تصویر میں فرضی سرخ لکیر کو "دائیں سے بائیں" عبور کرنے والے ہوا کے سالمات اور "بائیں سے دائیں" عبور کرنے والے سالمات کی تعداد کا فرق، (کسی مقررہ دورانیہ میں) ایک تصادفی متغیر ہے۔ اس تصادفی متغیر کی توزیع مسئلہ اثباتی کی رو سے "معمول توزیع" ہو گی، جس کا اوسط صفر ہے۔ اگر ہوا کا درجہ حرارت بڑھایا جائے تو تصادفی متغیر کے تفاوت میں اضافہ ہو گا۔

بیان (آزاد اور ایک جیسے توزیع شدہ)
----------------------------------

اگر {\displaystyle X\_{1},X\_{2},\cdots ,X\_{n}} آزاد اور ایک جیسے توزیع شدہ تصادفی متغیر ہوں، جن میں سے ہر کا اوسط {\displaystyle \mu } اور معیاری انحراف {\displaystyle \sigma } ہو {\displaystyle \ (\sigma <\infty )}، تو تصادفی متغیر

{\displaystyle {\frac {X\_{1}+X\_{2}+\cdots +X\_{n}-n\mu }{{\sqrt {n}}\sigma }}}
کی توزیع تقریباً معمول توزیع ہو گی۔ یعنی کسی بھی اصل اعداد *a* اور *b* کے لیے ({\displaystyle a<b})

{\displaystyle \lim \_{n\to \infty }\Pr \left(a\leq {\frac {(X\_{1}+X\_{2}+\cdots +X\_{n}-n\mu )}{{\sqrt {n}}\sigma }}\leq b\right)=\Phi (b)-\Phi (a)}
جہاں

{\displaystyle \Phi (x)={\frac {1}{\sqrt {2\pi }}}\int \_{-\infty }^{x}\exp \left(-{\frac {y^{2}}{2}}\right)dy}
معیاری معمول تَراكُمی توزیع احتمال فنکشن ہے۔

مزید دیکھیے
-----------

* نمونہ اوسط
* کثیر اعداد کا قانون

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
یسوع مسیح کا صعود
مسیحی عقیدہ کے مطابق **یسوع مسیح کا صعود** اُن کی زمینی خدمت اور آسمانی خدمت کے درمیان ہوا۔ وہ انسان کو گناہوں سے نجات دینے کے لیے مرے اور اسے راستباز ٹھہرانے کے لیے جلائے گئے۔ اس کے بعد وہ آسمان پر گئے تاکہ خدا کے دہنے ہاتھ بیٹھیں اور جب انسان دعا میں خدا کے پاس جائیں تو وہ ان کی شفاعت کریں اور جب انسان لغزش کھائیں تو اُن کی مدد کریں یسوع مسیح کا صعودِ آسمانی ظاہری اور دیدنی تھا۔ اس کا ایک مقصد تو شاگردوں کو اِس واقعہ کی حقیقت کا یقین دلانا تھا اور دوسرا اُن میں اُس کی ظاہرہ آمدِ ثانی کے بارے میں قوی اُمید پیدا کرنا تھا۔ یسوع کے صعودِ آسمانی کے متعلق عہد نامہ قدیم میں بھی پیشینگوئیاں پائی جاتی ہیں۔ اور مسیح نے خود بھی اِس کی پیش گوئی کی تھی۔

حوالہ جات
---------

1. ↑  رومیوں باب 4 آیت 25
2. ↑  اعمال باب 2 آیت 32-35
3. ↑  1 تیمتھیس باب 2 آیت 5
4. ↑  1 یوحنا باب 2 آیت 1
5. ↑  اعمال باب 1 آیت 11
6. ↑  زبُور باب 68 آیت 18 کو افسیوں باب 4 آیت 8 سے ملائیں
7. ↑  یوحنا باب 20 آیت 17

|  |  |
| --- | --- |
|  | ویکی ذخائر پر **صعود مسیح** سے متعلق سمعی و بصری مواد ملاحظہ کریں۔ |
**مرض کی نظامت**  (انگریزی: Disease management) کی تعریف ایک ایسے باہمی مربوط صحت کی دیکھ ریکھ کے اقدامات اور پیام رسانی کے نظام سے کی جاتی ہے جو آبادیوں اور مخصوص حالات پر مرکوز ہو جس میں خود کی دیکھ ریکھ کی کوششیں کافی اہم ہیں۔

اہمیت
-----

عوامی امراض کی نظامت، صحت کی دیکھ ریکھ ایک اہم امر ہے۔ مغربی ممالک جہاں طبی ماہرین کی تعداد خاصی طویل اور صحت سے جڑے اقدامات کافی وسیع ہیں، وہیں ترقی پزیر دنیا میں اس پر کافی توجہ اور کام کی ضرورت ہے۔ 2017ء میں دستیاب اعداد و شمار کی رو سے پاکستان میں 128 میڈیکل کالج ہیں جن میں سے صرف 70 میں دماغ کے ڈاکٹر موجود ہیں۔ جو مجموعی آبادی کا بہت ہی کم تناسب ہے۔ دنیا کے تمام ادیان میں انسانی زندگی کو بڑی اہمیت و مقام دیا گیا ہے۔ انسانی زندگی اور اچھی صحت دونوں کا تعلق بہت قریبی ہے۔ سائنس و ٹیکنالوجی کے میدان میں ہونے والی اس بے پناہ ترقی نے جہاں انسانوں کے لیے زندگی کو بے شمار آسانیاں فراہم کی ہیں، وہیں ہم دیکھتے ہیں کہ نت نئی بیماریاں، امراض اور ساتھ ساتھ مریضوں کی تعداد میں بھی اضافہ ہورہا ہے۔ اِن ایجادات کے فوائد یا نقصانات کے حوالے سے ایک جانب بحث جاری ہے تو دوسری جانب بڑھتے ہوئے امراض، اِن کے علاج اور بچاؤ پر بھی تحقیقات و مباحث جاری ہیں، جس کے لیے امراض کی مناسب نظامت ضروری ہے۔

مزید دیکھیے
-----------

*

حوالہ جات
---------

1. ↑  Care Continuum Alliance. Care Continuum Alliance (CCA) definition of disease management. Retrieved 2011-05-24.
2. ↑  Congressional Budget Office. An analysis of the literature on disease management programs. آرکائیو شدہ (Date missing) بذریعہ cbo.gov (Error: unknown archive URL) 2004-10-13. Retrieved 2008-10-13.
3. ↑  JF Coughlin، وغیرہ (اپریل 2006)۔ "Old age, new technology, and future innovations in disease management and home health care" (PDF)۔ Home Health Care Management & Practice۔ **18** (3): 196–207۔ doi:10.1177/1084822305281955۔ 19 مارچ 2009 میں اصل (PDF) سے آرکائیو شدہ۔ اخذ شدہ بتاریخ 29 مئی 2019  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
4. ↑  دماغی واعصاب امراض کے ماہرین کی عالمی کانفرنس[*مردہ ربط*]
**فوزیہ عباس** (پیدائش 20 جون 1951ء نئی دہلی، بھارت) ایک سابق پاکستانی سفارت کار ہیں۔ 

انھوں نے نومبر 2006ء سے دسمبر 2013ء تک ڈنمارک اور لیتھوانیا میں بطور سفیر ملک کی خدمات انجام دیں  اس سے قبل وہ سویٹذرلینڈ میں لیختینستائن اور مقدس کرسی (مارچ 2003ء سے نومبر 2006ء) کے لیے سفیر رہ چکی ہیں۔ دسمبر 2013ء میں وہ ریٹائرڈ ہوئیں اور اب اسلام آباد، پاکستان میں رہتی ہیں۔فوزیہ عباس نے کئی سفارتی بحران پیدا کیے، انھوں نے ڈنمارک کے اخبار Jildlandsposten پر پاکستان میں ڈنمارک کے سفارت خانے پر حملے کے سلسلے میں ہونے والی 8 ہلاکتوں کے ذمہ دار ہونے کا الزام لگایا اس کے ساتھ ساتھ ڈینش عدالتی نظام کے عدم احترام دکھایا اور مقامی ملازم کے حق میں فیصلے پر عمل کرنے سے انکار کیا، اس حقیقت کے باوجود کہ سفارت خانے کو اس معاملے میں سفارتی استثنیٰ حاصل نہیں ہے۔ 

فوزیہ نے جامعہ پنجاب سے گریجویشن کی، جبکہ آسٹریلین نیشنل یونیورسٹی میں بھی زیر تعلیم رہیں،

ان کے والد مفتی محمد عباس ڈپلومیٹ رہے، 1993ء میں نگران وزیر اعلیٰ خیبر پختونخوا بھی تعینات رہے،
ان کے شوہر شہباز بھی ڈپلومیٹ ہیں جو ناروے اور آسٹریا میں بطور سفیر تعینات رہے،
ان کی اولاد میں 2 بیٹیاں ہیں،

حوالہ جات
---------

1. ↑
2. ↑
3. ↑

* http://jyllands-posten.dk/uknews/ECE3952593/Pakistan+amb Ambassador٪3A+'Are+you+satisfied٪3F'/
* http://jyllands-posten.dk/indland/ECE5985662/Ambassade+ignorerer+b٪C3٪B8de+for+ulovlig+fyring/
**لال بہاری** یا لال بہاری مرتک (مرحوم)(انگریزی: Lal Bihari)، (ہندی زبان: लाल बिहारी "मृतक) (ولادت: 1955ء) امیلو، ضلع اعظم گڑھ، اتر پردیش، بھارت کے ایک سماجی کارکن ہیں جنہیں 1975ء تا 1994ء مردہ ثابت کر دیا گیا تھا۔ انھوں نے اپنی زندگی کو ثابت کرنے کے لیے بھارتی فیتہ شاہی کے خلاف 19 سال تک جنگ کی۔ اس دوران میں انھوں نے اپنے نام کے آگے مرحوم لکھنا شروع کر دیا۔ انھوں نے اترپردیش تنظیم برائے مردہ لوگ کی بنیاد رکھی تاکہ اس طرح کے معاملات کو زیر بحث لایا جا سکے۔

افسانہ حیات
-----------

لال بہاری اعظم گڑھ کے رہنے والے ہیں جو اترپردیش کا کثیر آبادی والا علاقہ ہے۔ ایک دن وہ قرض لینے کی خاطر دفتر برائے آمدنی کے ضلع ہیڈ کوارٹر گئے تاکہ اپنا شناکتی کارڈ حاصل کرسکے جہاں اسے یہ بتایا گیا کہ سرکاری کاغذات کے مطابق وہ مرچکا ہے۔ اس کے ماموں نے ایک سرکاری افسر کو کچھ کرشوت دے کر اسے مردہا ثابت کر دیا تاکہ خلیل آباد میں اس کی موروثی ایک ایکڑ زمین قبضہ کرسکے۔
لال بہاری کو معلوم ہوا کہ تقریباً 100 اور ایسے معاملے کے شکار ہیں جنہیں سرکاری طور پر مردہ ثابت کیا جا سکا ہے۔ اس نے اعظم گڑھ میں اترپردیش تنظیم برائے مردہ لوگ کی بنیاد رکھی۔

حوالہ جات
---------

1. 1 2  "Azamgarh Journal; Back to Life in India, Without Reincarnation"۔ New York Times۔ 24 اکتوبر 2000۔ 04 جون 2009 میں اصل سے آرکائیو شدہ  تحقق من التاريخ في: `|date=` (معاونت)
2. ↑  "Plight of the Living Dead"۔ Time۔ 19 جولائی 1999۔ 25 اگست 2013 میں اصل سے آرکائیو شدہ۔ اخذ شدہ بتاریخ 29 جون 2019  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
**سیدہ صغرہ امام** (انگریزی: Sughra Imam) (ولادت: 14 نومبر 1972ء) ایک پاکستانی سیاست دان ہیں جو پاکستان پیپلز پارٹی سے تعلق رکھتی ہیں۔ مارچ 2009ء اور مارچ 2015ء کے درمیان میں پنجاب سے انھوں نے خواتین کے لیے مخصوص نشست پر سینیٹر کی حیثیت سے خدمات انجام دیں۔

ابتدائی زندگی اور تعلیم
-----------------------

سیدہ صغرہ امام 14 نومبر 1972ء کو پاکستان کے لاہور میں پیدا ہوئیں۔ ان کا تعلق ایک سیاسی گھرانے سے ہے۔ وہ دو سیاست دان، سید فخر امام اور سیدہ عابدہ حسین کی بیٹی ہیں۔ سیدہ صغرہ نے اپنی تعلیم ہارورڈ یونیورسٹی سے حاصل کی۔

سیاسی زندگی
-----------

فارغ التحصیل ہونے کے بعد، سیدہ صغرہ نے امریکا میں کام کیا اور اقوام متحدہ کے ترقیاتی پروگرام اور دیگر غیر سرکاری تنظیموں کے مشیر کی حیثیت سے کام کیا۔ انھوں نے 1998ء سے 1999ء کے دوران جھنگ کے ضلع کونسل کی چیئرپرسن کی حیثیت سے خدمات انجام دیں اور عام انتخابات 2002ء میں پنجاب کی صوبائی اسمبلی کی رکن منتخب ہوئیں۔ وہ دو بار پاکستان پیپلز پارٹی سے پنجاب کی صوبائی اسمبلی کی رکن منتخب ہوئیں۔

سیدہ صغرہ 24 نومبر 2003ء کو وزیر سماجی بہبود مقرر کی گئیں اور 18 جون 2004ء کو انھوں نے استعفیٰ دے دیا۔ ان کے نانا کرنل سید عابد حسین بھی سیاست دان تھے جن کا تعلق مسلم لیگ سے تھا۔ ان کے نانا نے قائد اعظم محمد علی جناح کی سربراہی میں دہلی کی پارلیمنٹ میں پاکستان مسلم لیگ کی نمائندگی کی۔

بیرونی روابط
------------

* World leaders forumآرکائیو شدہ (Date missing) بذریعہ worldleaders.columbia.edu (Error: unknown archive URL), Columbia University participants

حوالہ جات
---------

1. ↑  Profile Senate of Pakistan. Accessed 12 نومبر 2015
2. ↑  "PPP affiliation"۔ Elections PK۔ 25 اپریل 2012 میں اصل سے آرکائیو شدہ۔ اخذ شدہ بتاریخ اکتوبر 8, 2011  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**مزاحمت** (انگریزی: Resentment) کسی طرح کی ناانصافی کے ذاتی تصور کے تحت حالات کے مخالف آواز لگانے، اپنے خیالات کا اظہار کرنے، ماحول سے بر عکس تصورات کا فروغ دینے یا سیاسی تصور اور حکومت وقت سے متصادم اقدامات اٹھانے، اس سلسلے میں تحریر و تقریر کا سہارا لینے وغیرہ کو مزاحمت کی علامات تصور کیا جاتا ہے۔ مزاحمت چھوٹے پیمانے پر ایک فرد کا کسی رشتے دار، خاندان یا اطراف کے سماج سے تصادم کی شکل میں ہو سکتا ہے۔ یہ بڑے پیمانے پر کسی فرد یا گروہ کا ملک اور حکومتوں سے بھی ہو سکتا ہے۔ اس دوسری صورت حال میں یہ کئی بار سنگین کیفیتوں کو دعوت بھی دے سکتا ہے، جس میں جرمانے، قید و بند، پھانسی وغیرہ بھی ہو سکتے ہیں۔

صحافیوں کی مزاحمت
-----------------

پاکستان سینیئر صحافی ضیاء الدین احمد کے مطابق آئی اے رحمان ملک کے ایک نڈر صحافی رہے اور لگی لپٹی رکھے بغیر کوئی بات ہوتی تھی وہ کردیتے تھے۔ انھوں نے کہا کہ 'پاکستان کی صحافت میں جو مزاحمت ہے وہ اس کی عکاسی کرتے رہے ہیں۔' یہ معاملہ پاکستان میں اور بھی سنجیدہ اس وجہ سے بن جاتا ہے کیوں کہ ملک کی تاریخ کا ایک بڑا حصہ فوجی حکمرانوں کے اسیر رہا اور ایسے بھی بے لاگ اظہار خیال سے مراد راست طور پر فوج سے تصادم ہی ہے۔

مزید دیکھیے
-----------

* جذبہ

حوالہ جات
---------

1. ↑  Steven Stosny (1 September 2013)۔ Living & Loving After Betrayal۔ New Harbinger Publications۔ ISBN 978-1608827527
2. ↑  آئی اے رحمان کی وفات پر تعزیت کا سلسلہ جاری، ’پاکستان کی صحافت میں جو مزاحمت ہے وہ اس کی عکاسی کرتے رہے ہیں‘
**مزمل حسین صدیقی** (پیدائش: 1943ء) دار العلوم ندوۃ العلماء کے مشہور فاضل، امریکی مصنف اور امریکا سے رابطہ عالم اسلامی کے رکن ہیں۔ اس وقت وہ گارڈن گروو، کیلیفورنیا میں واقع "اسلامک سوسائٹی آف اورینج کاؤنٹی" کے امام اور شمالی امریکا کی فقہ کونسل کے صدر بھی ہیں۔ نیز وہ چیپ مین یونیورسٹی کے استاد رہ چکے ہیں۔

پیشہ ورانہ زندگی
----------------

مزمل حسین نے بھارت، سویٹزرلینڈ، انگلستان اور امریکا کے متعدد اداروں میں اپنی خدمات انجام دی ہیں۔ وہ امریکا اور کینیڈا کی مسلم طلبہ اسوسی ایشن کی مذہبی امور کمیٹی کے صدر رہے۔ نیز واشنگٹن کے اسلامی مرکز کے ڈائرکٹر اور اسلامک سوسائٹی آف نارتھ امریکا کے دو مرتبہ صدر رہے جس کے صدر دفاتر انڈیانا میں واقع ہیں۔ سنہ 1981ء سے وہ گارڈن گروو، کیلیفورنیا کی اسلامک سوسائٹی آف اورینج کاؤنٹی کے ناظم ہیں۔ علاوہ ازیں مزمل حسین صدیقی جنوبی کیلی فورنیا کی شوریٰ کونسل کے صدر بھی رہے، یہ کونسل جنوبی کیلی فورنیا کے تمام اسلامی مراکز، مساجد اور مسلم تنظیموں کا نمائندہ ادارہ سمجھی جاتی ہے۔ اس کے ساتھ وہ شمالی امریکا کی فقہ کونسل کے صدر اور امریکا و کینیڈا مساجد کونسل کے بانی رکن ہیں۔

مزمل حسین صدیقی نے چیپ مین یونیورسٹی، کیلی فورنیا میں اسلامیات کے معاون پروفیسر کی حیثیت سے ایک عرصہ تک تدریسی خدمات انجام دیں۔ نیز وہ جنوبی افریقا کی ڈربن یونیورسٹی، جامعہ کراچی اور جامعہ پنجاب کے شعبہ ہائے اسلامیات کے خارجی ممتحن بھی رہے۔ بین الاقوامی سطح پر ان کی خدمات کا دائرہ متعدد ملکوں پر محیط ہے۔ چنانچہ وہ مصر کی مجلس اعلیٰ برائے اسلامی امور، مکہ کی المجلس الأعلى العالمي للمساجد اور مجلس هيئة كبار العلماء اور سویٹزرلینڈ میں واقع کونسل آف 100 آف ورلڈ ایکنامک فورم کی مجلس عاملہ کے رکن ہیں۔ اس کونسل کا مقصد یہ ہے کہ اسلام اور مغرب کے درمیان مکالمات فروغ پائیں اور ان کے باہمی تعلقات مستحکم ہوں۔

مزمل حسین صدیقی سنہ 1982ء سے 2004ء تک پاساڈینا، کیلیفورنیا سے ریڈیو پر ایک ہفتہ وار مذہبی پروگرام بھی نشر کرتے رہے۔ نیز دنیا بھر کے علمی رسائل و مجلات، انسائیکلوپیڈیا اور مختلف قسم کی اشاعتوں میں ان کے مضامین و مقالات تواتر کے ساتھ شائع ہوتے ہیں جن میں فقہ اسلامی اور سماجی مسائل پر لاس اینجلس کے اخبار پاکستان لنک میں ان کا ہفتہ وار کالم خصوصیت کے ساتھ قابل ذکر ہے۔

حوالہ جات
---------
**مسجد امیہ** (عربی: جامع بني أميۃ الكبير، فارسی: مسجد اموی) شام کے قدیم شہر دمشق میں واقع دنیائے اسلام کی قدیم ترین مساجد میں سے ایک ہے۔

تعمیری تاریخ
------------

مسجد امیہ سینٹ جان کے گرجا سے بنی۔ پہلے پہل مسلمان اور مسیحی دونوں اس میں عبادت کرتے تھے۔ بعد میں یہی گرجا گھر مسجد بن گیا۔ 705ء میں اس میں ستونی حرم کا اضافہ کیا گیا۔ محرابوں کی دو قطاریں بنیں اور تین بغلی راستے نکالے گئے۔ چوبی چھت ڈالی گئی اور گرجا کے آڑے بازوؤں پر دیواریں کھڑی کی گئیں۔ اسی زمانہ میں وسیع صحن کے شمالی حصے میں بہت بڑا مینار تعمیر کیا گیا جس کی بالائی شکل سہ گوشیہ تھی۔ ایوان کلیسا کے مرکزی حصے سے آڑے بازو کی دیوار اور قبہ کا خیال پیدا ہوا۔ وسطی نقطہ کے پر دو جانب نمازیوں کے لیے سات سات صفیں قائم کی گئیں اور اس طرح عمارت میں غیر معمولی وسعت اور مکانیت نظر آنے لگی۔

780ء میں اس میں مزید توسیع ہوئی اور ضروری تبدیلیاں عمل میں آئیں۔ محرابی قبہ کے نیچے حکمرانوں کے لیے ایک مقصورہ بنایا گیا جو زمانہ مابعد میں شاہی مسجدوں کا ضروری حصہ بن گیا۔ مقصورہ میں صرف حاکم اعلی ہی نماز پڑھ سکتا تھا۔

حوالہ جات
---------

1. ↑  ارنسٹ کوہنل۔ اسلامی آرٹ اور فن تعمیر۔ فیروز سنز پرائیویٹ لمیٹڈ۔ صفحہ: 20–22  الوسيط `|pages-indicator=` تم تجاهله (معاونت); الوسيط `|separator=` تم تجاهله (معاونت)
وفد / اوفد (mission) کا لفظ اپنی اپنی جگہ اردو و انگریزی دونوں صورتوں میں اور دونوں زبانوں میں خاصے مختلف مفہوم میں استعمال ہوتا ہوا محسوس ہوتا ہے، گو کہ ان استعمالات میں کافی فرق بھی محسوس ہوتا ہے لیکن بنیادی طور پر انکا پس پردہ مفہوم ایک ہی رہتا ہے یا یوں کہ سکتے ہیں کہ ان تمام استعمالات میں پس پردہ محرک ایک ہی ہے اور وہ ہے ارسال کرنے کا۔ یہ مفہوم انگریزی mission میں بھی موجود ہے اور اردو وفد میں بھی۔ انگریزی میں mission کا لفظ mittere سے بنا ہے جس کے معنی بھیجنے یا ارسالیت کے ہوتے ہیں اور بعض محقیقین کے مطابق یہ لفظ انگریزی میں سولہویں صدی کے اواخر سے دیکھنے میں آ رہا ہے [*حوالہ درکار*]اور اس میں سیاسی یا سفارتکاری مفہوم (جیسے سفارتی وفد (diplomatic mission) کا استعمال سولہویں صدی کے آغاز سے دیکھنے میں آیا۔ پھر اس کا بھیجنے یا ارسال کرنے کا مفہوم، ہوائی سفینوں (aircrafts) کو بھیجنے کے لیے بھی اختیار کیا جانے لگا، جیسے فضائی وفد (space mission) وغیرہ کی صورت میں دیکھنے میں آتا ہے اور اس کے بعد یہ لفظ بذات خود ہوائی سفینے کو ارسال کرنے سے وسعت اختیار کے خود فضائی سفینوں (spacecrafts) کی اڑان کے لیے بھی استعمال کیا جانے لگا ہے۔

### وفد اور اوفد

سفارتکاری کے استعمال کے ساتھ ساتھ فضائی استعمال میں بھی چونکہ ایک مکمل تنظیم موجود ہوتی ہے اور اسی وجہ سے وفد یا mission کے پس منظر میں بھی تنظیمی فرائص منصبی کا تصور شامل ہوجاتا ہے جس سے اس کا استعمال کسی خاص ---- مقصد ---- پر بھی کیا جاتا ہے کسی خاص مقصد کو پورا کرنے کے لیے بھیجا جانے والا شخص یا کوئی اور شے وفد یا mission کہلایا جاتا ہے جیسے تبلیغی وفد اور سفارتی وفد وغیرہ۔ جبکہ اس وفد کو سونپا گیا مقصد یا منصوبہ بھی بعض اوقات mission کہلایا جاتا ہے مثال کے طور پر mission impossible یعنی ایک انتہائی مشکل یا قریبا ناممکنہ مقصد ؛ ایسی صورت میں اردو بھی اسے ناممکنہ وفد ہی کہا جائے گا جبکہ اس سے مراد اس وفد کا مقصد لی جائے گی۔ وفد سے ہی اوفد کا لفظ بھی ماخوذ کیا جاتا ہے جس سے مراد کسی ارسال کیے گئے یا بھیجئے گئے شخص / اشخاص / شے کی ہوتی ہے، جیسے رسل سے ارسل یعنی ارسال کرنا ماخوذ کیا جاتا ہے۔

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔



حوالہ جات

1. ↑  ایک موقع آن لائن پر لفظ mission کا اندراج |
**صیام ولادت مسیح** (انگریزی: Nativity Fast) اس مخصوص مدت کو کہتے ہیں جس دوران مشرقی راسخ الاعتقاد، شرقی راسخ الاعتقاد، مشرقی کاتھولک کے فرقوں کے مسیحی پرہیز اور نفس کشی کرتے ہیں۔ یہ روزے عموماً ولادت مسیح (25 دسمبر) سے پہلے رکھے جاتے ہیں۔ اسی طرح مغربی مسیحیت کے کچھ فرقوں میں بھی کرسمس سے پہلے روزے رکھے جاتے ہیں اور ساتھ ہی آمد مسیح کے تہوار سے پہلے "صیامِ مقدس مارٹن" کا اہتمام کیا جاتا ہے۔ مشرقی روزہ چار یا چھ ہفتوں کی بجائے چالیس دن تک چلتا ہے اور اس میں تجسم المسیح کی تمجید اور منادی پر زور دیا جاتا ہے جبکہ مغربی مسیحیت میں یسوع مسیح کی دو آمدوں پر توجہ دی جاتی ہے: ان کی ولادت اور ان کی آمد ثانی یا پروضیا۔

بازنطینی روزہ 15 نومبر سے 24 دسمبر تک رکھا جاتا ہے۔ اس تاریخوں کا اطلاق ان راسخ الاعتقاد کلیسیاؤں پر ہوتا ہے جو نظر ثانی شدہ جولینی تقویم (جو موجودہ عیسوی تقویم سے ملتی جلتی ہے) استعمال کرتی ہیں۔ جن مشرقی راسخ الاعتقاد کلیسیاؤں میں اب تک جولیتی تقویم استعمال ہوتی ہے، ان کے صیامِ سرما کا آغاز 28 نومبر (گریگوری) تک نہیں ہوتا، جو جولینی تقویم کے 15 نومبر کا ہم زمان ہے۔ قدیم کلیسیائے مشرق میں صیام یکم دسمبر سے پچیس دسمبر (گریگوری تقویم) تک جاری رہتے ہیں۔

کبھی کبھی روزے کو **فلپس کا روزہ** (یا صیام فلپس) بھی کہا جاتا ہے، کیونکہ یہ روایتی طور پر فلپس کے یوم تہوار (14 نومبر) کے ایک دن بعد شروع ہوتا ہے۔ کچھ کلیسیاؤں جیسے کہ ملکی یونانی کاتھولک کلیسیا میں روزہ، تصور نرمل کے یوم تہوار کے بعد 10 دسمبر کو شروع ہوتا ہے۔

حوالہ جات
---------

1. ↑  Joseph Bingham, *Origines Ecclesiasticae* (W. Straker, 1840), p. 240
**امتیاز محل** فارسی : *امتیاز محل* ؛ (مطلب "محل میں سے ایک امتیازی حیثیت") وہ اپنے پیدائشی نام **لال کنور** (ہندی: **लाल कुंवर**‎

 ) کے نام سے بھی جانی جاتی ہیں۔ مغلیہ سلطنت کی ایک ملکہ اور مغل شہنشاہ جہاندار شاہ کی زوجہ تھیں۔ وہ ایک سابقہ ناچنے والی لڑکی تھی جس نے شہنشاہ اپنا اثر چھوڑا اور وہ بے ہودگی کی حوصلہ افزائی کی جس کی وجہ سے آخر کار اس شہنشاہ کا زوال ہوا۔

وہ جہاندر شاہ کی پسندیدہ باندی تھی اور اکثر انھیں لال کنور کے نام سے تاریخ میں ذکر کیا جاتا ہے۔

نسل اور کنبہ
------------

اسے ایک گانے والی لڑکی ، ناچنے والی لڑکی ، نچ لڑکی یا کنچانی کہا جاتا ہے ۔ اس کا جائے عدل سے کوئی سابقہ تعلق نہیں تھا نہ ہی کوئی شرافت کا دعویٰ تھا ، لیکن وہ جہاندر شاہ کی پسندیدہ ساتھی بن گئی۔ اس کے والد ، خاصیت خان ، مبینہ طور پر تان سین سے تعلق رکھتے تھے ، جو اکبر کے دور کے نامور موسیقار تھے۔

متنازع سلوک
-----------

اس کے نچلے طبقے کی ابتدا اور شہنشاہ پر بے حد اثر و رسوخ نے اس کے بارے میں لوگوں کی ناقص رائے کو بڑھاوا دیا اور نہ صرف اس کے کردار بلکہ خود جہاندر شاہ کے متعلق کہانیوں کی پھیلانے میں بھی مدد دی ہے ۔

شہنشاہ اور اس کے ساتھی شراب نوشی کے لیے مشہور تھے اور ایک رات جب وہ گھر آئے تو نشے سے دھت تھے اور جب وہ گھر پہنچے تو لال کنور سواری سے نکلی اور آتے ہی سو گئے۔ نشے میں دھت شہنشاہ کا صبح کہیں بھی کوئی سراغ نہ مل سکا اور جب محل کے عملے نے لال کنور کو بیدار کیا تو وہ بے قرار ہو گئی کیونکہ اس نے سوچا تھا کہ اس رات شہنشاہ اس کے ساتھ آئے تھے۔ بالآخر شہنشاہ نشے میں پڑا ہوا پایا گیا ، جو اب تک سواری میں تھا۔

جہاندار شاہ کی موت
------------------

اپنے دور حکومت کے اختتام کے قریب ، جب وہ آگرہ میں فرخ سیر سے ہار گیا تو لال کنور کو معزول بادشاہ کے ساتھ جیل میں ڈال دیا گیا بعد میں اس کو پھانسی دے دی گئی۔

حوالہ جات
---------
**ضلع گلشن** پرانا نام ضلع کراچی شرقی (Gulshan District) سندھ، پاکستان میں کراچی ڈویژن کا ایک انتظامی ضلع ہے۔

تاریخ
-----

ضلع 1972 میں قائم کیا گیا تھا۔

ضلع کو 2000 میں ختم کر کے اسے چار قصبوں میں تقسیم کیا گیا تھا:

گلشن ٹاؤن
جمشید ٹاؤن
گلزار ہجری ٹاؤن
فیصل کنٹونمنٹ
فیروز آباد ٹاؤن۔

11 جولائی 2015 کو سندھ حکومت نے کراچی ایسٹ ڈسٹرکٹ کو دوبارہ بحال کر دیا۔

نومبر 2013 میں کراچی ایسٹ ڈسٹرکٹ کے تین مشرقی قصبوں کو الگ کرکے ضلع کورنگی کے نام سے ایک نیا ضلع بنایا گیا اور کراچی جنوبی ضلع کا جمشید ٹاؤن بھی اس ضلع میں شامل کیا گیا۔

ضلع گلشن کے انتظامی ٹاؤن
------------------------

2022 میں اسے مزید پانچ ٹاؤنز میں تقسیم کیا گیا جن میں سہراب گوٹھ ٹاؤن، صفورا ٹاؤن، گلشن ٹاؤن، جناح ٹاؤن اور چنیسر ٹاؤن شامل ہیں جن کی بالترتیب 43 یونین کونسلیں اور 172 وارڈز پر مشتمل ہے۔

  

* سہراب گوٹھ ٹاؤن
* صفورا ٹاؤن
* گلشن اقبال ٹاؤن
* جناح ٹاؤن
* چنیسر ٹاؤن

علم شماریاتِ آبادی
------------------

2017 کی مردم شماری کے وقت، ضلع گلشن کی آبادی 2,875,315 تھی، جس میں 1,506,788 مرد اور 1,368,002 خواتین تھیں۔ پوری آبادی شہری تھی۔ شرح خواندگی 76.00% ہے: مردوں کے لیے 78.26% اور خواتین کے لیے 73.49%۔

ضلع گلشن میں مذاہب (2017)

مذہب کا فیصد

اسلام 95.31%

عیسائیت 3.14%

ہندومت 1.38%

دیگر 0.17%

95.31% آبادی کے ساتھ اکثریتی مذہب اسلام ہے۔ عیسائیت 3.14% اور ہندو مت (بشمول درج فہرست ذاتیں) 1.38% آبادی پر عمل پیرا ہیں۔

ضلع گلشن کی زبانیں (2017)

```
 اردو (37.51%)
 پشتو (13.91%)
 پنجابی (13.29%)
 سندھی (11.55%)
 سرائیکی (8.38%)
 ہندکو (3.29%)
 بلوچی (2.34%)
 دیگر (9.73%)
```

2017 کی مردم شماری کے وقت، 37.51% آبادی اردو، 13.91% پشتو، 13.29% پنجابی، 11.55% سندھی، 8.38% سرائیکی، 3.29% ہندکو اور 2.34% بلوچی نے اپنی زبان درج کرائے۔

تصاویر
------

<gallery>
تصویر:Nat Std01.JPG|نیشنل کرکٹ اسٹیڈیم

| * د
* ب
* ت
سندھ کے اضلاع |
| --- |
| صوبائی دارالحکومت: کراچی |
| بنبھور ڈویژن | 
* ضلع بدین
* ضلع ٹھٹہ
* ضلع سجاول

 |  |
| حیدر آباد ڈویژن | 
* ضلع دادو
* ضلع حیدرآباد
* ضلع جامشورو
* ضلع مٹیاری
* ضلع ٹنڈو الہ یار
* ضلع ٹنڈو محمد خان

 |
| کراچی ڈویژن | 
* ضلع کراچی وسطی
* ضلع کراچی شرقی
* ضلع کراچی جنوبی
* ضلع کراچی غربی
* ضلع کورنگی
* ضلع ملیر
* ضلع کیماڑی

 |
| لاڑکانہ ڈویژن | 
* جیکب آباد ضلع
* ضلع کشمور
* ضلع لاڑکانہ
* ضلع قمبر-شہدادکوٹ
* ضلع شکارپور

 |
| میرپور خاص ڈویژن | 
* ضلع میرپور خاص
* ضلع سانگھڑ
* ضلع تھرپارکر
* ضلع عمرکوٹ

 |
| سکھر ڈویژن | 
* ضلع گھوٹکی
* ضلع خیرپور
* ضلع سکھر

 |
| شہید بینظیر آباد ڈویژن | 
* ضلع شہید بینظیر آباد
* ضلع نوشہرو فیروز
* ضلع سانگھڑ

 |
| متنازع | 
* سر کریک *(رن کچھ)*

 |
**ملیالم یہودی** کوچی کے یہود کی روایتی زبان ہے (جنہیں **مالابار یہودی** بھی کہا جاتا ہے) جن کا تعلق کیرلہ جنوبی بھارت  سے ہے ، آج کل یہ زبان چند درجن  لوگ اسرائیل میں بولتے ہیں اور شاید 25 سے بھی کم بھارت میں۔

یہودی-ملیالم واحد  ڈراوڑی یہودی زبان ہے ۔ (یہودی برادری کی طرف سے باقاعدگی سے بولی جانے والی دوسری واحد ڈراوڑی زبان تیلگو  ہے جو  مشرق وسطی آندھرا پردیش تھوڑے سے نئے نئے یہودیت پر سختی سے عمل کرنے والے یہود بولتے ہیں۔

چونکہ یہ زبان قواعد  یا صرف  کے اعتبار سے دیگر ملیالم بولیوں زیادہ مختلف نہیں، اس لیے عموماً اسے بیشتر ماہرین لسانیات علاحدہ زبان شمار نہیں کرتے، بلکہ ایک بولی یا صرف کسی اور زبان کی مختلف حالت تصور کی جاتی ہے۔ مالایالم یہودی زبان کی دیگر یہودی زبانوں یہودی ہسپانوی ، یہودی عربی اور یدش کے ساتھ عام علامات اور خصوصیات یکساں ہیں۔ مثال کے طور پر عبرانی سے ملیالم لفظ بہ لفظ ترجمہ، قدیم مالایالم خصوصیات، عبرانی مستعار الفاظ کی بنیاد پر ڈراوڑ فعل اور اسم ساخت اور مخصوص محاوروں کا  استعمال  اور ان  سے  جڑے  عبرانی اجزا۔  زبان کی تغیر پہ طویل مدتی علمیت کی کمی کی وجہ، اس زبان کا علاحدہ سے کوئی لقب (اگر اسی طرح سے جانچنا  ہے تو ) نہیں، چہ جائیکہ اس کا اپنا مجموعہ ضوابط ہو  (مزيد دیکھیں SIL اور آئی ایس او 639)۔

بہت سی یہودی زبانوں کے برعکس، مالایالم یہودی زبان عبرانی حروف تہجی  کا استعمال کرتے ہوئے نہیں لکھی جاتی۔ تاہم اکثر یہودی زبانوں کی طرح یہ زبان بھی بڑی تعداد میں عبرانی سے مستعار لئے گئے الفاظ پر مشتمل ہے ، جو باقاعدگی سے ، ملیالم رسم الخط کو استعمال کرکے جہاں تک ممکن ہو نقل حرفی (دوسری زبان کے الفاظ میں لکھنا) کی جاتی ہے۔ دیگر بہت سی یہودی زبانوں کی طرح،  مالایالم یہودی زبان بھی لغوی، صوتی  اور رسم الخط کے بڑی تعداد کے متروک الفاظ   پر مشتمل ہے۔ اس معاملے میں ان دونوں سے قبل جب مالایالم مکمل طور پر تامل سے جدا ہو گئی۔

حوالہ جات
---------

* "Judeo-Malayalam page"آرکائیو شدہ (Date missing) بذریعہ jewish-languages.org (Error: unknown archive URL)، Jewish Language Research
* "Malayalam" page، Ethnologue
* Hebrew (omniglot.com)
* "Jews of India"، *The South Asian*
ملکہ وکٹوریہ کا بنایا ہوا ذاتی عکس (1835ء)
[*مردہ ربط*]ملکہ وکٹوریہ کے دستخط 
**ملکہ وکٹوریہ کا روزنامچہ (ڈائری)** انگلستان کی مشہور حکمران ملکہ وکٹوریہ کا ذاتی روزنامچہ ہے۔

تاریخ
-----

1832ء میں وکٹوریہ نے اپنا ذاتی روزنامچہ تحریر کرنا شروع کیا جبکہ محض ابھی وہ 13 سال کی تھی۔ یہ سلسلہ 69 سال جاری رہا اور آخری روزنامچہ 12 جنوری 1901ء یعنی وفات سے 10 دن قبل کا لکھا ہوا ہے۔ وکٹوریہ کی ذاتی و عوامی زندگی کے حوالے سے یہ روزنامچہ بہت اہمیت کا حامل ہے جو 122 جلدوں پر مشتمل ہے۔ ایک محتاط اندازے کے مطابق وکٹوریہ نے 60 لاکھ سے زائد الفاظ اپنی زندگی میں تحریر کیے۔ وکٹوریہ کی وفات کے بعد شہزادی بیٹرس نے اِس کو دوبارہ مدون کیا اور 111 جلدوں میں تیار کیا لیکن اِس میں 1840ء کے متعدد واقعات حذف کردیے گئے تھے۔ اب یہ روزنامچہ کتب خانہ بوڈلین کے شاہی دستاویزات میں موجود ہے۔2012ء میں جب یہ روزنامچہ کتابی صورت میں بکنگھم محل میں رکھا گیا تو کل صفحات کی تعداد 43,000 تھی۔

ملکہ وکٹوریہ اور شہزادی بیٹرس– 1899ء

مزید دیکھیے
-----------

* ملکہ وکٹوریہ
* شہزادی بیٹرس
* کتب خانہ بوڈلین

حوالہ جات
---------

1. ↑  Queen Victoria's private diaries made available online - BBC News
2. ↑  The intimate diaries of Queen Victoria go online for the first time - Telegraph
**عادل شاہ سوری** سور خاندان کا ساتواں اور آخری حکمران تھا ۔ وہ سکندر شاہ سوری کا بھائی تھا ، جس نے 1555ء میں سکندر شاہ سوری کو ہمایوں کے ہاتھوں شکست دینے کے بعد دہلی کے مشرق کے ایک خطے پر حکمرانی کی تھی۔ وہ اور سکندر شاہ سوری مغل بادشاہ اکبر اعظم کے خلاف دہلی کے تخت کے دعویدار تھے۔

عادل شاہ کے دور کے اوائل میں ، اس نے بنگال کے حکمران محمد شاہ کی طرف سے ایک چیلنج کا مقابلہ کیا۔ دسمبر 1555ء میں چھپرگٹہ کی لڑائی میں ، عادل شاہ اور اس کے ہندو جنرل ہیمو نے بنگال کی افواج کو روکا اور محمد شاہ مارا گیا۔ اگلے ہی سال ، ایک مہم میں طفل شہنشاہ اکبر کی دہلی سے غیر موجودگی کے بعد ، ہیمو نے حملہ کیا اور شہر سے فرار ہونے والے ریجنٹ تردی بیگ خان کو شکست دی۔ یہ جنگ میں ہیمو کی 22 ویں کامیابی تھی اور عادل شاہ کو حکمران مقرر کرنے کی بجائے اس نے خود کو حکمران مقرر کیا۔

اسی دوران ، بنگال کا تخت مقتول محمد شاہ کے بیٹے غیاث الدین ابوالظفر بہادر شاہ کے قبضہ میں آگیا تھا۔ ایک بلند ہمت چچا کے قتل کے بعد ، بہادر شاہ نے اپنے والد کے قتل کا بدلہ لینے کے لیے عادل شاہ کے خلاف مارچ کیا۔ اپریل 1557 ء میں منگیر میں فتح پور کی لڑائی میں عادل شاہ کی فوج کو روکا گیا اور عادل خود بھی پکڑا گیا اور اسے ہلاک کر دیا گیا۔

زندگی
-----

عادل شاہ سوری سلطنت کا ساتواں حکمران ہے۔ وہ سکندر شاہ سوری کا بھائی تھا 1555 ء میں اس نے بنگال کے حاکم محمد شاہ کے ساتھ جنگ کی. اس نے اور سکندر شاہ سوری نے دہلی کا تخت سنبھالنے کے لیے مغل بادشاہ اکبر کے ساتھ جنگ ​​کی۔

  

5 نومبر ، 1556 ء کو ، اکبر کی مغل فوجوں نے ، بیرام خان کی سربراہی میں ، دہلی سے 50 میل شمال میں ، پانی پت کی دوسری جنگ میں ہیمو کی ایک بہت بڑی مضبوط فوج کو شکست دی۔

|
|  |
| ماقبل Sikandar Shah Suri
 |  **شاہ** 1556 | مابعد Hemu |

یہ بھی دیکھیں
-------------

* ہندوستان کی تاریخ
فیبوناشی
**فیبوناشی**(فیبو ناچی)، **لیونارڈ پسانو بگولو** (لیو ناردوپیزانو بیگول لو) **لیونارڈ فیبوناشی**(فیبو ناچی) (انگریزی: Leonardo Pisano Bigollo) ایک اطالوی ریاضی دان تھا۔ وہ 1170ء کو ایک بہت امیر تاجر کے گھر میں پیدا ہوا۔ اپنی ابتدائی زندگی میں ہی اس نے اپنے والد کے ساتھ کاروبار کی وجہ سے بہت سفر کیا اور ہندوعربک عددی نظام سے روشناس ہوا۔ یہ جاننے کے بعد کے ہندوعربک عددی نظام رومن عددی نظام سے آسان اور بہتر ہے اس نے بحیرہ روم کے علاقوں میں جا کر عرب استادوں سے اس کو سیکھا۔ وہ تقریبا 1200ء کو اپنے سفر سے واپس آیا اور 1202ء میں 32 سال کی عمر میں اس نے اس نئے عددی نظام کو یورپ میں متعارف کرانے کے لیے ایک کتاب لکھی۔

فیبوناشی(فیبو ناچی) متوالیہ
---------------------------

اس نے اپنی کتاب میں مشق کے طور پر ایک سوال خرگوشوں کی افزائیش سے متعلق دیا اور اس کو حل کیا۔ اگرچہ بھارتی ریاضی دانوں کو کی متوالیہ (sequence) بہت پہلے سے معلوم تھا، مگر یہ فیبوناشی(فیبو ناچی) تھا جس نے اسے یورپ میں متعارف کرایا۔

اس متوالیے میں ہر عدد پچھلے دو اعداد کا مجموعہ ہوتا ہے، جبکہ پہلے دو اعداد صفر اور ایک ہوتے ہیں۔

  

{\displaystyle 0,1,1,2,3,5,8,13,21,34,55,89,144,233,377,610,987...}
کسی بھی دو مسلسل فیبوناشی(فیبو ناچی) اعداد کا تناسب سنہرا تناسب (golden ratio) کے تقریبا برابر ہوتا ہے جو تقریبا 1.6180339887 ہے۔ جیسے جیسے ہم بڑے مسلسل فیبوناشی (فیبو ناچی) اعداد لیتے جائیں گے ان کا تناسب سنہری تناسب کے قریب تر ہوتا جائے گا۔

  

{\displaystyle {\tfrac {34}{21}}=1.619048}
{\displaystyle {\tfrac {55}{34}}=1.617647}
  

{\displaystyle {\tfrac {89}{55}}=1.618182}
{\displaystyle {\tfrac {144}{89}}=1.617978}
  

{\displaystyle {\tfrac {233}{89}}=1.618056}

بیرونی روابط
------------

* فیبوناشی (فیبو ناچی)آرکائیو شدہ (Date missing) بذریعہ library.thinkquest.org (Error: unknown archive URL)

حوالہ جات
---------
1920 میں عثمانی خاندان کا شادی کا دن
**عثمانی خاندان** یا عثمانیہ خاندان (Ottoman dynasty) (ترکی: Osmanlı Hanedanı / عثمانی خاندان) عثمانی روایت کے مطابق، اس خاندان کا آغاز عثمان اول کی سرکردگی میں ضلع بیلیجک سوغوت کے شمال مغربی اناطولیہ میں غز کی شاخ، قبیلے سے ہوا، عثمانی خاندان نے 1299ء سے 1922ء تک سلطنت عثمانیہ پر حکومت تک حکومت کی۔

سلطنت کی بیشتر دور میں، سلطان مطلق العنان، صدر مملکت اور حکومت کا سربراہ ہوتا تھا، اگرچہ زیادہ تر طاقت اکثر دوسرے عہدیداروں جیسے وزیراعلیٰ کو منتقل کردی جاتی تھی۔

سلطنت کے پہلے (1876–78) اور دوسرے آئینی دور (1908–20) کے دوران میں، آئینی بادشاہت کی تبدیلی کے قانون کا نفاذ کیا گیا تھا، وزرائے اعلیٰ نے حکومت کے سربراہ کی حیثیت سے وزیر اعظم کا کردار ادا کرتے اور ایک منتخب مجلس عمومی کی سربراہی کرتے۔

ترک جنگ آزادی کے دوران میں یکم نومبر 1922ء کو، شاہی خاندان کو اقتدار سے محروم کر دیا گیا اور سلطنت کا خاتمہ کر دیا گیا، اس کے اگلے سال جمہوریہ ترکی کا اعلان کیا گیا۔

مزید دیکھیے
-----------

* سلطنت عثمانیہ
* فہرست سلاطین عثمانی
* عثمانی شجرہ نسب (آسان)
* رومانی مسلم سموہ

شخصیات
------

* کلیم عثمانی
* مفتی محمود اشرف عثمانی
* 
*

حوالہ جات
---------

1. ↑  Iznik: List of Ottoman Sultans

| * د
* ب
* ت
سلاطین عثمانیہ |
| --- |
| دورِ عروج (1299ء – 1453ء) | 
* عثمان اول
* اورخان اول
* مراد اول
* بایزید اول
* محمد اول
* مراد دوم
* محمد دوم

 |
| دورِ توسیع (1453ء – 1683ء) | 
* بایزید دوم
* سلیم اول
* سلیمان اول
* سلیم دوم
* مراد سوم
* محمد سوم
* احمد اول
* مصطفی اول
* عثمان دوم
* مراد چہارم
* ابراہیم اول
* محمد چہارم

 |
| دورِ جمود (1683ء – 1827ء) | 
* سلیمان دوم
* احمد دوم
* مصطفی دوم
* احمد سوم
* محمود اول
* عثمان سوم
* مصطفی سوم
* عبدالحمید اول
* سلیم سوم
* مصطفی چہارم
* محمود دوم

 |
| دورِ زوال (1828ء – 1908ء) | 
* عبد المجید اول
* عبد العزیز اول
* مراد پنجم
* عبدالحمید دوم
* محمد پنجم

 |
| خاتمہ (1908ء – 1923ء) | 
* محمد ششم

 |
**لانسلوٹ ویوین پیلو** سی ایم جی (پیدائش: 15 دسمبر 1899ء)|انتقال:8 دسمبر 1970ء) ایک کرکٹ کھلاڑی تھا جس نے 1920ء سے 1923ء تک جنوبی آسٹریلیا کے لئے فرسٹ کلاس کرکٹ کھیلی۔ بعد میں وہ ایڈیلیڈ میں ایک نامور وکیل اور جج رہے۔

### ابتدائی زندگی اور کھیلوں کا کیریئر

پیلو نے سینٹ پیٹرز کالج، ایڈیلیڈ میں تعلیم حاصل کی، وہ کرکٹ فرسٹ الیون میں کھیل رہے تھے، جس کی انہوں نے 1918ء میں کپتانی کی تھی۔  وہ قانون کی تعلیم حاصل کرنے کے لیے ایڈیلیڈ یونیورسٹی گئے۔ انہوں نے فروری 1920ء کے آخر میں وکٹوریہ کے خلاف شیفیلڈ شیلڈ میچ میں جنوبی آسٹریلیا کے لیے فرسٹ کلاس ڈیبیو کیا۔ اس نے 25 اور دوسری اننگز میں 57 رنز بنائے جبکہ اس کے بڑے بھائی کلیری ، جو بعد میں "نپ" کے نام سے مشہور ہوئے، نے 271 رنز بنائے  انہوں نے 1920-21ء کے سیزن میں تین میچ کھیلے، 40.60 کی اوسط سے دو نصف سنچریوں کے ساتھ 203 رنز بنائے۔  انہیں سیزن کے اختتام پر آسٹریلوی ٹیم کے ساتھ نیوزی لینڈ کے دورے کے لیے منتخب کیا گیا تھا لیکن وہاں انہیں کامیابی نہیں ملی، انہوں نے پانچ میچوں میں صرف 52 رنز بنائے۔  انہوں نے 1921-22ء میں تین میچ کھیلے، 81 (میچ میں جنوبی آسٹریلیا کا سب سے زیادہ اسکور) اور نیو ساؤتھ ویلز کے خلاف تیسرے نمبر پر 40 رنز بنائے۔  وہ 1922-23ء میں تین میچوں میں کم کامیاب رہے، فرسٹ کلاس کرکٹ کا ان کا آخری سیزن۔  وہ ایک معروف شوقیہ ایتھلیٹ بھی تھے۔ اس نے 1919ء کے جنوبی آسٹریلیا کی ریاستی چیمپئن شپ میں 100 اور 220 گز کے اسپرنٹ اور 120 گز کی رکاوٹیں جیتیں۔ 1922ء کی آسٹریلیائی انٹر-ورسٹی چیمپین شپ میں اس نے 100 گز کا فاصلہ 10.2 سیکنڈ میں اور 220 گز 23.2 سیکنڈ میں جیتا، اس فاصلے کا انٹر یونیورسٹی ریکارڈ قائم کیا۔

### بعد کی زندگی اور کیریئر

پیلو 1923ء میں ایک وکیل کے طور پر کام کرنے کے لیے کلیئر چلے گئے اور خود کو ریاستی کرکٹ ٹیم کے لیے دستیاب نہ کر دیا۔ اس نے نومبر 1924ء میں میلبورن میں ایلسٹرن وِک، وکٹوریہ کی مائسی سے شادی کی۔ وہ 1925ء میں قائم مقام چیف جسٹس کے ساتھی کا عہدہ سنبھالنے کے لیے ایڈیلیڈ واپس آئے۔انہوں نے 1925-26ء کے سیزن کے آغاز میں ایک آزمائشی میچ کھیلا لیکن ریاستی ٹیم میں واپس نہیں آیا۔ 1930ء کی دہائی میں پیلو نے جنوبی آسٹریلیائی نیشنل فٹ بال لیگ ٹریبونل کے رکن کے طور پر خدمات انجام دیں۔ 1942ء میں انہیں جنوبی آسٹریلیا کی سپریم کورٹ کا قائم مقام ڈپٹی ماسٹر مقرر کیا گیا۔1945ء میں وہ مجسٹریٹ بن گئے۔ انہوں نے 1952ء سے دسمبر 1964 میں اپنی ریٹائرمنٹ تک جنوبی آسٹریلیا کی صنعتی عدالت کے صدر کے طور پر خدمات انجام دیں  انہیں 1964ء کے سالگرہ کے اعزاز میں سینٹ مائیکل اور سینٹ جارج کے آرڈر کا ساتھی مقرر کیا گیا تھا۔

حوالہ جات
---------

1. ↑  "Prince Alfred College v St Peter's College 1918-19"۔ CricketArchive۔ اخذ شدہ بتاریخ 22 اپریل 2017
2. ↑  "South Australia v Victoria 1919-20"۔ CricketArchive۔ اخذ شدہ بتاریخ 22 اپریل 2017
3. 1 2 3  "Batting and fielding in each season by Lance Pellew"۔ CricketArchive۔ اخذ شدہ بتاریخ 22 اپریل 2017
4. ↑  "New South Wales v South Australia 1921-22"۔ CricketArchive۔ اخذ شدہ بتاریخ 22 اپریل 2017
5. ↑  "Roma Mitchell, QC"۔ SA Memory۔ اخذ شدہ بتاریخ 22 اپریل 2017
Human settlement in انگلینڈسانچہ:SHORTDESC:Human settlement in انگلینڈ
**لانگ ڈٹن بورو آف ایلمبرج**، سرے، انگلینڈ کا ایک رہائشی مضافاتی علاقہ ہے جو رائل بورو آف کنگسٹن اپون ٹیمز، لندن کے ساتھ باؤنڈری پر واقع ہے۔ قرون وسطی کے زمانے میں یہ ایک گاؤں تھا، جو زمین کی ایک تنگ پٹی پر قابض تھا۔ ہمسایہ بستیوں میں ہینچلی ووڈ، ٹیمز ڈٹن اور سربیٹن شامل ہیں۔ اس کا شمالی حصہ 1.5 میل (2.4 کلومیٹر) وسطی کنگسٹن سے جنوب مغرب میں تھیمز پر، چیئرنگ کراس سے 11.3 میل اور گلڈ فورڈ کے شمال مشرق میں 15 میل (24 کلومیٹر) ہے۔ یہ ساؤتھ ویسٹ مین لائن کے ذریعے دو حصوں میں منقسم ہے اور جنوب کی طرف ایک کٹنگ میں A3 سے ملنے کے لیے ایک سیدھی مشرق-مغرب اسپر روڈ سے ملحق ہے۔ پرانی پورٹسماؤتھ روڈ گاؤں کے شمالی سرے میں دریائے ٹیمز کے پاس سے گزرتی ہے اور یہاں کا دریا کا کنارہ نجی ملکیت میں ہے۔ مقامی معیشت اور عوامی نقل و حمل دونوں میں، ہینچلی ووڈ اور سربیٹن کے ہائی اسٹریٹ اور ریلوے اسٹیشن قریب ترین ایسی سہولیات ہیں۔

حوالہ جات
---------

1. ↑  Key Statistics; Quick Statistics: Population Density United Kingdom Census 2011 *Office for National Statistics* Retrieved 21 November 2013
انسانی لعاب کا نمونہ تجربے کے لیے لیا جارہا ہے
**لعاب** یا **تُھوک**، پانی نما مائع سیال ہے جو انسان اور دیگر جانداروں کے منہ میں پیدا ہونے والی رطوبت کو کہا جاتا ہے۔ قدرتی میکانیکی طریقہ کار کے مطابق ٹھوس غذا منہ میں موجود **لعاب** کی مدد سے گیلی ہوجاتی ہے، جس کی وجہ سے غذا چبانے،نگلنے اور ہضم ہونے میں بہت مدد ملتی ہے۔ لعاب کی مدد سے یہ غذا چھوٹے چھوٹے ٹکڑوں میں تقسیم ہوکر قابلِ ہضم بن جاتی ہے۔


| * د
* ب
* ت
انسانی جسم |
| --- |
| سر | 
* بال
* چہرہ
	+ پیشانی
	+ گال
	+ ٹھوڑی
	+ ابرو
	+ آنکھ
	+ ناک
	+ منہ
	+ ہونٹ
	+ دانت
* کان
* Jaw
* جبڑہ
* گدی
* کاسۂ سر
* صدغ

 |
| گردن | 
* حنجری ابھار
* حلق
* منکا

 |
| دھڑ | 
* پیٹ
	+ Waist
	+ حجابِ حاجَز
	+ ناف
* کمر
* پشت
* سینہ
	+ پستان
* نافچہ
	+ جنسی عضو

 |
| خارجی اعضا | 

|  |  |
| --- | --- |
| بازو | 
* کندھا
* بغل
* بازو
* کہنی
* Forearm
* کلائی
* ہاتھ
	+ انگلی
	+ ناخن
	+ انگوٹھا
	+ انگشت شہادت
	+ درمیانی انگلی
	+ چوتھی انگلی
	+ خنصر

 |
| ٹانگ | 
* سرین
* کولہا
* ران
* گھٹنا
* پنڈلی
* پاؤں
	+ ٹخنہ
	+ ایڑی
	+ انگشت پا
	+ ناخن
	+ تلوا

 |

 |
**منے: گارڈین آف دی مون** ((فرانسیسی: *Mune, le Gardien de la Lune*)‏) ایک 2014 کی فرانسیسی 3D کمپیوٹر متحرک ایڈونچر فنسیسی فلم ہے جس کی ہدایت کاری بینو بنوت فلپائن اور الیکژنڈر ہیبویان نے کی ہے اور یہ جیرم فینسٹن اور بونوî فلپن نے لکھی ہے۔

کہانی
-----

جیسا کہ لیجنڈ کی روایت ہے کہ ، سورج کے پہلے گارڈین نے برہمانڈ میں ایک ہارپون پھینک دیا اور سورج کو لپیٹ کر ساری انسانیت کو روشنی اور حرارت بخشی۔ تب چاند کے گارڈین نے چاند کو سورج کو توازن فراہم کرنے اور خوابوں سے دنیا کی فراہمی کے لیے اندھیرے کی سرزمین پر راغب کیا۔ دو نئے سرپرستوں کی تقرری کے لیے ایک اہم تقریب میں ، ایسا ہوتا ہے کہ ایک حادثہ پیش آیا۔ وارث ظاہر گذر گیا اور چاند کے گارڈین کا لقب وظیفہ مثنوی کو دیا گیا ، یہ ایک چھوٹا اور خوفزدہ جنگل کا درخت ہے جو ایسا لگتا ہے کہ اس نے اتنی بڑی ذمہ داری قبول کرنے کے لیے بالکل تیار نہیں ہے۔ اس خبر نے انڈرورلڈ کے بدکردار حکمران نیکروس کو جوش دیا ، ایک بدعنوان سابق سرپرست ، جو مون کی کمزوری سے فائدہ اٹھانے اور اپنے لیے سورج کو چوری کرنے کا فیصلہ کرتا ہے۔ سورج کو بچانے اور دنیا میں نظم و ضبط کی بحالی کے اب یہ امکان نہیں ہے کہ ہیرو مون اور اس کے دوست گِم - جو چمڑے کے موم کے ساتھ ایک تیزابشدہ نوجوان لڑکی ہے۔

حوالہ جات
---------

1. ↑
2. ↑

بیرونی روابط
------------

* منے: گارڈین آف دی مون آئی ایم ڈی بی پر (انگریزی میں)
* **منے: گارڈین آف دی مون** روٹن ٹماٹوز (Rotten Tomatoes) پر
**عفت النساء بیگم** ( فارسی: عفت النسا بیگم‎

 معنی 'خواتین میں پاکیزہ') ایک مغل شہزادی تھی، وہ مغلیہ سلطنت کے شہنشاہ شاہ جہاں کے نواسے شہزادہ داور بخش کی صاحبزادی تھی۔

خاندان اور نسب
--------------

عفت النساء ایک مغل شہزادی پیدا ہوئی ، اس کے والد کا نام شہزادہ داور بخش تھا۔ داور بخش، شہزادہ عزد بخش، ان کے والد کا نام شہزادہ مراد بخش، ان کے والد کا نام شہنشاہ شاہ جہاں اور شاہ جہاں کی اہلیہ ممتاز محل کے بیٹے تھے۔ اس کی والدہ مہر النساء بیگم تھیں ، جو شہنشاہ اورنگ زیب اور اس کی زوجہ اورنگ آبادی محل کی بیٹی تھی۔

شادیاں
------

عفت النساء بیگم نے دو شادیاں کیں، پہلے شوہر کا نام نصراللہ مرزا تھا جو وفات پا گئے اس کے بعد انھوں نے احمد شاہ درانی سے شادی کر لی۔

### نصراللہ مرزا

26 مارچ 1739 کو افشاری خاندان کے شہنشاہ نادر شاہ نے اپنے چھوٹے بیٹے نصراللہ مرزا سے عفت النساء بیگم کی شادی کردی۔ مغل رواج کے مطابق نصراللہ کو ساتویں نسل تک اپنے آبا و اجداد کا نسب بیان کرنا ضروری تھا لیکن نادر شاہ نے اسے کہا کہ وہ نادر شاہ کا بیٹا ، تلوار کا پوتا ، تلوار کا نواسہ ہے اور اسی طرح اپنا نسب بیان کیا۔. تقریب سے ایک ہفتہ پہلے سے ہی ، بڑے پیمانے پر خوشی منانے کا سلسلہ دن رات جاری رہا۔ دیوانِ خاص کے سامنے دریائے جمنا کے کنارے پر ہر رات ہاتھیوں ، بیلوں ، شیروں اور ہرنوں کے دستوں کے ساتھ محل کا چراغاں کیا جاتا تھا۔

### احمد شاہ درانی

عفت النساء بیگم کے پہلے شوہر نصراللہ کی وفات کے بعد درانی شہنشاہ احمد شاہ درانی نے اس سے خود شادی کرلی۔ اپریل 1757 میں ، شاہی دار الحکومت دہلی کو برخاست کرنے کے بعد ، اس نے متوفی شہنشاہ محمد شاہ کی 16 سالہ بیٹی ، حضرت بیگم سے بھی شادی کرلی۔ پسپائی کے کیمپ میں عالمگیر دوم کی بیٹی عفت النساء اور گوہر النساء بیگم بھی شامل تھیں۔

حوالہ جات
---------

1. ↑  Iradj Amini (June 1, 2013)۔ The Koh-i-noor Diamond۔ Roli Book Private Limited۔ ISBN 978-9-351-94035-7
2. ↑  Sayed H. Askari (1983)۔ Iqbalnama۔ Janaki Prakashan۔ صفحہ: 379 n. 387
3. ↑  Munis D. Faruqi (August 27, 2012)۔ The Princes of the Mughal Empire, 1504-1719۔ Cambridge University Press۔ صفحہ: 43۔ ISBN 978-1-139-53675-2
4. ↑  Hari Ram Gupta (1961)۔ Mrathas and Panipat۔ Punjab University۔ صفحہ: 325
5. ↑  William Irvine، Sir Jadunath Sarkar (2007)۔ Later Mughals۔ Sang-e-Meel Publications۔ صفحہ: 686۔ ISBN 978-9-693-51924-2
6. ↑  Sir Jadunath Sarkar (1950)۔ Fall of the Mughal Empire: 1754-1771. (Panipat) 2 ed. rev. 1950۔ M. C. Sarkar۔ صفحہ: 92
**عروسا قریشی** ایک پاکستانی ٹیلی ویژن اداکارہ اور ماڈل ہیں۔ انھوں نے زیادہ تر سوپ اور ڈراموں میں معاون کردار ادا کیا۔ وہ *مینو کا سسرال* ، *داگ* اور *سرتاج میرا تم راج میرا* میں اپنے کرداروں کے لیے سب سے زیادہ مشہور ہیں جس کے لیے انھیں چوتھے ہم ایوارڈز میں بہترین سوپ اداکارہ کے لیے نامزد کیا گیا تھا۔

ذاتی زندگی
----------

وہ 2 جنوری 1990 کو کراچی میں پیدا ہوئیں۔ اس نے اپنی تعلیم اسی شہر میں حاصل کی.
قریشی نے اداکار بلال قریشی سے شادی کی ہے اور ان کا ایک بیٹا ہے۔ 2017 میں ، قریشی نے ان کے خلاف گھریلو تشدد کا مقدمہ درج کیا تھا لیکن اس جوڑے نے چند ماہ بعد صلح کر لی۔ ان کا ایک بیٹا سوہن ہے۔

کیریئر کا سفر
-------------

عروسا نے بطور ماڈل اپنے شوبز کیریئر کا آغاز کیا۔ انھوں نے فیشن ڈیزائنرز کے لیے بہت سارے فیشن شو کے رن وے پر والک کی ہے۔ انھوں نے بہت سارے ٹیلی ویژن اشتہاروں کے لیے بھی کام کیا۔ ایک اچھی ماڈل بننے کے بعد، انھوں نے اداکاری کے کیریئر میں قدم رکھا۔ اس نے ایک معاون کردار کے طور پر کئی ڈراموں میں کام کیا ہے۔ اس کا پہلا ڈراما "مینو کا سسرال" تھا، جو خاندانوں کے اندر محبت اور تفہیم کی کمی کے تنازعات کو اجاگر کرتا ہے جو بہت مضبوط تعلقات میں عدم اعتماد اور نفی پیدا کرتا ہے۔ ڈراما کی مرکزی کاسٹ آمنہ کریم، گل رانا اور حماد فاروقی ہیں۔ یہ اے آر وائی ڈیجیٹل پر نشر کیا گیا۔

### ٹیلی ویژن

* *مینو کا سسرال* ،
* *داغ ڈراما*
* *کالا جادھو*
* *سرتاج میرا تم راج میرا*
* *پیا کا گھر پیارا لگے*
* *ستارہ جہاں کی بیٹیاں*
* چھوٹی چھوٹی خوشیاں
* موہے پیہ رنگ لاگا

ایوارڈز اور نامزدگی
-------------------

* بہترین سوپ اداکارہ کا ہم ایوارڈ۔ *سرتاج میرا تم راج میرا*

حوالہ جات
---------

1. ↑  "Hum Awards 2016 Complete Nominations List"۔ Maheen Nusrat۔ Brandsynario۔ April 6, 2016۔ اخذ شدہ بتاریخ April 6, 2016
2. ↑  "Hum Awards 2016 Complete Nominations List"۔ دی نیوز۔ April 13, 2016۔ اخذ شدہ بتاریخ April 14, 2016
3. ↑  "Uroosa Qureshi: Age, Education, House, Husband, Children, Family, Dramas, Contact, Facebook, Twitter, Instagram"۔ Content.pk۔ August 20, 2020۔ 02 دسمبر 2020 میں اصل سے آرکائیو شدہ۔ اخذ شدہ بتاریخ 02 دسمبر 2020  الوسيط `|url-status=` تم تجاهله (معاونت)
4. ↑  "Uroosa Qureshi Biography, Dramas"۔ Moviesplatter۔ August 22, 2020 [*مردہ ربط*]
قابل مشاہدہ کائنات ہماری کائنات کا وہ حصہ ہے جہاں سے انفارمیشن اصولاً ہم تک یعنی زمین تک پہنچ سکتی ہے- کیونکہ ہمارے پاس انفارمیشن برقی مقناطیسی شعاعوں کی وجہ سے پہنچتی ہے جس کی رفتار C ہے (جسے عام طور پر روشنی کی رفتار کہا جاتا ہے) اس لیے قابل مشاہدہ کائنات کی حد 13.8 ارب نوری سال ہے- ہم کسی ایسی چیز کا مشاہدہ نہیں کر سکتے جس کا ہم سے فاصلہ 13.8 ارب نوری سال سے زیادہ ہو- اس وقت سب سے پرانی شعاعیں کاسمک بیک گراؤنڈ ریڈی ایشن ہے جنہیں ہم ڈیٹیکٹ کر سکتے ہیں- یہ شعاعیں بگ بینگ کے تین لاکھ اسی ہزار سال بعد پیدا ہوئیں- یعنی یہ شعاعیں بھی لگ بھگ 13.8 ارب نوری سال دور سے آتی محسوس ہو رہی ہیں- لیکن چونکہ یہ شعاعیں 13.8 ارب سال پہلے خارج ہوئیں اس لیے وہ مقام جہاں سے یہ شعاعیں خارج ہوئیں اب کائنات کے پھیلاؤ یا کونیاتی پھیلاؤ (cosmological expansion) کی وجہ سے مزید دور جا چکا ہے- چونکہ کائنات کے پھیلاؤ کی شرح میں اضافہ ہو رہا ہے اس لیے اگر ہم یہ کیلکولیٹ کریں کے جس مقام سے خارج ہونے والی کاسمک بیک گراؤنڈ ریڈی ایشن ہم آج ڈیٹیکٹ کر رہے ہیں وہ مقام اس وقت کتنی دور ہو گا تو جواب تقریباً 46.5 ارب نوری سال بنتا ہے- اس لیے ہم کہتے ہیں کہ قابل مشاہدہ کائنات کا نصف قطر اس وقت 46.5 ارب نوری سال ہے
ہر لفظ کے کئی معنی ہوتے ہیں ان میں سے ایک لغوی معنی ہوتا ہے جو عام طور پر وہی معنی ہوتا ہے جس میں لفظ کو وضع ہونے کے بعد ابتدائی طور پر استعمال کیا گیا ہو۔ اس کو وضعی معنی یا لفظی معنی یا اصلی معنی اور حقیقی معنی بھی کہتے ہیں۔ اس کے علاوہ لفظ کے کچھ دیگر استعمالی معنی بھی کبھی کبھار لفظی معنی کہلاتے ہیں۔ عام طور پر لفظی معنی کے مد مقابل اصطلاحی معنی ہوتا ہے۔

* لفظ مخارج پر اعتماد کرتے ہوئے نکلنے والی آواز ہے۔
* لغوی لغت سے منسوب کو کہتے ہیں۔ لغت زبان کو بھی کہتے ہیں۔
* زبان (language) وہ لفظ جس کے معانی متعین اور قابل اندراج ہوں۔

لغت کا لغوی معنی ہے بولی یعنی ایسی آوازیں جن کے ذریعہ ہر قوم اپنے اغراض ومقاصد بیان کرے اور (علم لغت کی) اصطلاح میں لغت وہ علم ہے جس سے کسی زبان کے مفردات کے معنی وضعی اورطریقہ استعمال معلوم ہو۔

مربوط الفاظ
-----------

زبان؛ بولی؛ بھاشا؛ لسان؛ انسانوں کے مابین تحریری یا صوتی اشاروں کی ذریعے رابطے کا نظام؛ کسی نسلی، قومی یا ثقافتی گروہ کی خاص بولی؛ وہ الفاظ جو خاص طور پر کس فن، شعبۂ علم یا پیشے میں اختیار کیے گئے ہوں، کسی شخص کا خاص انداز گفتگو، عبارت، لسانیات، توسیعی انداز میں زندہ مخلوقات کے خیالات و احساسات کا پیچیدہ یا سادہ اظہار، طرزِ بیان، رنگِ تکلُم، لُغت، نطق، بول چال، الفاظ، عبارت، شبد۔

حوالہ جات
---------

1. ↑  صرف بَہَائی، بہاء الدین عاملی، صفحہ 11، مکتبۃ المد ینہ کراچی
2. ↑  ْQaumi English Urdu Dictionary - قومی انگریزی اردو لغت
**عظیم دہشت** (روسی: Большой террор) جس کو **ییژوف​ راج** (روسی: ежовщина، یژووشچینا) بھی کہا جاتا ہے، سوویت یونین میں سن 1937–38 میں جوزف سٹالن کی طرف سے چلایا سیاسی دہشت اور قتلوں کا ایک دور تھا۔ اس میں سٹالن نے پورے سوویت سماج میں بہت سارے کمیونسٹ پارٹی لیڈروں ، سرکاری نوکروں، کسانوں، سرخ فوج کے اہل کاروں اور کئی لوگوں کو پھڑ کر مروا دیا تھا۔ اکثر اس پر تے غدار ہونے یا گڑبڑی کرنے کا الزام لگایا جاتا تھا۔ ساتھ ہی ساتھ پورے سوویت یونین میں عام شہریوں پر زبردست پولیس کی نگرانی ، ہلکہ شک پر بھی لوگوں کو جیل ، عام شہریوں کو ایک - دوسرے پر نظر رکھنے کے لیے اکسانے اور من مانے ڈھنگ سے لوگوں کو مارنے جیسی کاریاوائیوں بھی چلتی رہیں ۔ اس زمانے میں سوویت خفیہ پولیس کا سربراہ نکولائی ییژوف​ ( Никола́й Ежо́в ، Nikolai Yezhov) ، تھا ، اس لیے اس وقت کو بعد کے سوویت اور روسی تاریخ دان ییژوف​ راج کے نام نال بھی جانتے ہیں ۔

قتلوں کی تعداد
--------------

سوویت دستاویزوں کے مطابق 1937–38 کے دور میں ( Народный комиссариат внутренних дел ، داخلہ امور کی عوامی کمیساریت ، سوویت خفیہ پولیس ) نے 15،48،366 لوگوں کو گرفتار کیا ، جن میں 6،81،692 کو گولی مار کر موت کے گھاٹ اتارا گیا ۔ یعنی روز 1،000 لوگوں کا قتل کیا گیا ۔ بہت سارے لوگوں کو گولاگ کی سخت​ جیلوں میں بھی رکھا گیا تھا اور اکثر یہ لوگ چھوٹنے کے بعد دم توڑ دیا کرتے تھے۔ اک اندازہ کے مطابق اس دو سالوں میں 9.5 لاکھ سے 12 لاکھ لوگوں کی موت ہوئی ۔

یہ بھی ویکھیں
-------------

* جوزف سٹالن
* گولاگ

حوالہ جات
---------
**قانون ساز اسمبلی** (انگریزی: Legislative assembly) کئی جغرافیائی خطوں میں، جو علاقے کے حساب یا تو پورے ملک پر محیط ہو سکتے ہیں یا پھر کسی صوبے یا ریاست کا علاقہ گھیرتا ہیں، ایک عوامی نمائندہ اور قوانین بنانے والا ادارہ ہوتا ہے، جس کے لیے عمومًا باضابطہ انتخابات ہوتے ہیں۔ یہ کبھی قانون ساز اسمبلی اور قانون ساز قونصل جیسے دو حصوں میں منقسم اداروں کا حصہ ہوتی ہے تو کبھی یہی ایک واحد ادارہ بنتی ہے۔ اس کے لیے عمومًا راست انتخابات ہوتے ہیں، جب کہ ثانی الذکر (قونصل / کونسل) کے لیے یا تو عام انتخابات نہیں ہوتے یا پھر نامزدگی ہوتی ہے۔

کووڈ 19 کے دور میں قانون ساز اسمبلی انتخابات
--------------------------------------------

کووڈ 19 کے خدشات کے پیش نظر قانون ساز اسمبلیوں کے انتخابات کے کچھ اصول دنیا پھر میں وضع کیے گئے ہیں جیسے کہ پورے انتخابی عمل کے دوران سبھی لوگوں کو موٹے طور پر جن رہنما خطوط پر عمل کرنے کو کہا گیا، جو اس طرح درج ذیل ہیں:

(I) الیکشن سے متعلق ہر ایک سرگرمی کے دوران ہر شخص چہرے کا ماسک پہنے گا۔

(II) انتخابی مقصد کے لیے استعمال کیے جانے والے ہال، کمرے، احاطے وغیرہ میں داخل ہوتے وقت :

(اے) سبھی لوگوں کی تھرمل جانچ کی جائے گی۔

(بی)تمام مقامات پر سینٹا ئزر دستیاب کرایا جائے گا۔

(III) اس وقت ریاستی حکومت اور وزارت داخلہ کی کووڈ – 19 سے متعلق رہنما خطوط کے مطابق سماجی دوری برقرار رکھنی ہوگی۔

مزید دیکھیے
-----------

* قانون ساز کونسل

حوالہ جات
---------

1. ↑
**للتھن ہاولا** (پیدائش 19 مئی 1942ء) ایک بھارتی سیاست دان جو 11 دسمبر 2008ء سے ریاست میزورم کے وزیر اعلیٰ ہیں۔ اس سے قبل وہ سنہ 1984ء سے سنہ 1986ء تک اور سنہ 1989ء سے سنہ 1998ء تک وزیر اعلیٰ تھے۔ وہ ایک اور مرتبہ وزیر اعلیٰ 2013ء کے انتخابات جیتنے کے بعد بنے تھے۔ ان کو اس مرتبہ پانچویں وزارت اعلیٰ کا منصب ملا، جو میزورم میں ایک ریکارڈ ہے۔ ان کا تعلق سیاسی جماعت انڈین نیشنل کانگریس سے ہے۔ ان کے انتخابی حلقے سیرچپ اور ہرنگترزو ہیں۔ انھوں نے 1978ء، 1979ء، 1984ء، 1987ء، 1993ء، 2003ء، 2008ء اور 2013ء کے انتخابات لڑے اور ہر مرتبہ کامیابی نصیب ہوئی۔

سال 2013ء کے میزورم اسمبلی انتخابات میں للتھن ہاولا کی صدارت میں کانگریس پارٹی کو چالیس رکنی قانون ساز اسمبلی میں سے چونتیس نشستیں ملیں، اس مرتبہ 2008ء کے انتخابات سے دو نشستیں زیادہ ملی تھیں۔ ان کی مخالف جماعت میزو نیشنل فرنٹ کو پانچ جبکہ میزورم پیپلز کانفرنس کو صرف ایک نشست نصیب ہوئی۔

للتھن ہاولا کھیلوں اور رضاکارانہ کاموں میں بھی سرگرم ہے۔ وہ میزورم فٹ بال ایسوسی ایشن، میزورم اسپورٹس ایسوسی ایشن، میزورم ہاکی ایسوسی ایشن اور میزورم اولمپک ایسوسی ایشن کے بانی صدر تھے اور میزورم باکسنگ ایسوسی ایشن اور ایجل ایمیٹیور ایتھلیٹک کلب کے بانی سیکریٹری تھے۔ ساتھ ہی وہ انڈین اولمپک ایسوسی ایشن کے سابق صدر، نارتھ ایسٹ اولمپک کمیشن کے چیئرمین، میزورم جرنلسٹز ایسوسی ایشن کے بانی صدر بھی تھے۔ وہ میزو او (روزنامہ اخبار) اور رویمنا پالائی (انڈین نیشنل کانگریس کی روزنامہ خبر) کے بانی مدیر بھی تھے۔ وہ ینگ میزو ایسوسی ایشن کے بانی اور ایزول ڈریمیٹک اینڈ کلچرل سوسائٹی کے بانی سیکریٹری بھی تھے۔

ابتدائی زندگی
-------------

وہ ہمارتاؤں فونگا سیلو اور لال سوملیانی چونگتھو کے بیٹے ہیں۔ انھوں سنہ 1958ء میں میٹرک کیا۔ سنہ 1961ء میں انھوں نے آرٹس میں انٹر پاس کیا۔ اس کے بعد ایجل کالج (موجودہ پچوں گا یونیورسٹی کالج) سے بی اے کیا جو اس وقت گوہاٹی یونیورسٹی سے منسلک تھا۔ انھوں نے سنہ 1964 میں تعلیم مکمل کی۔

حوالہ جات
---------

1. 1 2  شوشانتا تالکدار (14 دسمبر 2013)۔ "Lal Thanhawla sworn in as Mizoram Chief Minister"۔ دی ہندو۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 12 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "Lal Thanhawla sworn in as Mizoram CM"۔ دی ٹائمز آف انڈیا۔ 14 دسمبر 2013۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 12 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. 1 2  "About Government – Chief Minister: PU LALTHANHAWLA (11. December 2008 - )"۔ mizoram.nic.in۔ نیشنل انفارمیٹکس سینٹر، میزورم اسٹیٹ سینٹر۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 12 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
4. ↑  "Mizoram CM's brother Lal Thanzara resigns as MoS over office of profit allegations"۔ 20 اگست 2015۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 20 نومبر 2018  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
5. ↑  "Pu Lal Thanhawla"۔ Chief Minister's Office۔ 08 اگست 2013 میں اصل سے آرکائیو شدہ۔ اخذ شدہ بتاریخ 12 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)